CELEX: 62013CN0496
Language: da
Date: 2013-09-16 00:00:00
Title: Sag C-496/13 P: Appel iværksat den 16. september 2013 af GRE Grand River Enterprises Deutschland GmbH til prøvelse af dom afsagt af Retten (Tredje Afdeling) den 3. juli 2013 i sag T-78/12, GRE Grand River Enterprises Deutschland GmbH mod Kontoret for Harmonisering i det Indre Marked (Varemærker og Design) (KHIM)

26.10.2013   
            
            
               DA
            
            
               Den Europæiske Unions Tidende
            
            
               C 313/13
            
         Appel iværksat den 16. september 2013 af GRE Grand River Enterprises Deutschland GmbH til prøvelse af dom afsagt af Retten (Tredje Afdeling) den 3. juli 2013 i sag T-78/12, GRE Grand River Enterprises Deutschland GmbH mod Kontoret for Harmonisering i det Indre Marked (Varemærker og Design) (KHIM)
   (Sag C-496/13 P)
   2013/C 313/24
   Processprog: tysk
   
      Parter
   
   
      Appellant: GRE Grand River Enterprises Deutschland GmbH (ved rechtsanwältinnen I. Memmler og S. Schulz)
   
      De andre parter i appelsagen: Kontoret for Harmonisering i det Indre Marked (Varemærker og Design) (KHIM) og Villiger Söhne GmbH
   
      Appellanten har nedlagt følgende påstande
   
   
               —
            
            
               Rettens dom af 3. juli 2013 i sag T-78/12 ophæves, og afgørelsen truffet af Første Appelkammer ved kontoret for Harmonisering af det Indre Marked (KHIM) den 1. december 2011, sag R 2109/2010-1, annulleres.
            
         
               —
            
            
               Indstævnte tilpligtes at betale sagens omkostninger.
            
         
      Anbringender og væsentligste argumenter
   
   Appellanten har gjort et enkelt anbringende gældende om urigtig fortolkning og anvendelse af artikel 8, stk. 1, litra b), i forordning (EF) nr. 207/2009 (1), og tilsidesættelse af bevisreglerne ved denne bestemmelses anvendelse.
   Appellanten har til støtte for sin påstand anført følgende:
   
                
            
            
               Retten har ikke anvendt helhedsbetragtningslæren korrekt ved sin sammenligning af tegnene, idet den har foretaget en samlet sammenligning af ordbestanddelene »LIBERTAD« og »LlBERTE« og derved har udvisket varemærkernes andre bestanddele.
            
         
                
            
            
               I særdeleshed ville Retten ved en korrekt anvendelse af helhedsbetragtningslæren havde været nødt til at tillægge andre bestanddele af de omtvistede varemærker mere betydning, bl.a. farvekombinationen af det anfægtede varemærke og det varemærke, som indsigelsen støttes på, og betegnelsen »LA« af det varemærke, som indsigelsen støttes på og det anfægtede varemærkes betegnelse »brunes«.
            
         
                
            
            
               Retten har ligeledes foretaget en urigtig anvendelse af de af Domstolen fastslåede principper om begrebsmæssig lighed, idet den ikke har taget tilstrækkeligt hensyn til varemærkernes forskellige sprog.
            
         
                
            
            
               Retten has endvidere tilsidesat de i procesreglementets fastsatte bevisregler, for så vidt som den uden belæg har opstillet formodninger i forhold til udtalelsen af varemærket »LA LlBERTAD«, og har lagt disse til grund for sin afgørelse.
            
         
                
            
            
               Samlet set er Retten således kommet frem til en urigtig konklusion.
            
         
      (1)  Rådets forordning (EF) nr. 207/2009 af 26.2.2009 om EF-varemærker (EUT L 78, s. 1)